Forkovosta kaprimulgo

Forkovosta kaprimulgo aŭ Hirundovosta kaprimulgo (Uropsalis segmentata) estas specio de kaprimulgoj en la kaprimulga familio Kaprimulgedoj. Ĝi troviĝas en Bolivio, Kolombio, Ekvadoro, kaj Peruo.

Taksonomio kaj sistematiko
La Forkovosta kaprimulgo kunhavas sian genron kun la lirvosta kaprimulgo (Uropsalis lyra) kaj havas du subspeciojn, la nomigan U. s. segmentata kaj U. s. kalinowskii. La nomiga estis origine priskribita kiel Hydropsalis segmentata kaj U. s. kalinowskii kiel aparta specio, Macropsalis kalinowskii.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto, 2021HBW kaj BirdLife International (2020) Handbook of the Birds of the World and BirdLife International digital checklist of the birds of the world Versio 5. Disponebla ĉe:  [.xls zipped 1 MB] Alirita la 27an de Majo, 2021Henrichs, H. (2020). Swallow-tailed Nightjar (Uropsalis segmentata), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA. https://doi.org/10.2173/bow.swtnig1.01 Alirita la 9an de Oktobro, 2021

Aspekto
La maskla Forkovosta kaprimulgo havas tre longajn eksterajn vostoplumojn, de kiuj la specio ricevas sian nomon; la vosto de la ino estas multe pli mallonga kaj malpli laŭgrada. La masklo estas 66 cm longa, inkluzive de la vostoplumoj, kaj pezas ĉirkaŭ 42 g. La ino estas 23 cm longa kaj pezas ĉirkaŭ 43 g. La supraj partoj de ambaŭ seksoj de la nomiga subspecio estas malhelbrunaj kun multaj brunecaj makuloj. La vosto estas ĝenerale bruna; la eksteraj vostoplumoj de ambaŭ seksoj havas blankajn ŝaftojn kaj eksterajn retojn, kaj la aliaj havas brunetajn striojn kaj makulojn. La flugiloj estas brunaj ĝis grizecbrunaj kun brunetaj makuloj. La mentono kaj gorĝo estas malhelbrunaj kun flavecbrunaj makuloj, la brusto malhelbruna kun brunetaj kaj flavecbrunaj pektenoj, kaj la ventro kaj flankoj flavecbrunaj kun brunaj strioj. U. s. kalinowskii havas iom pli mallongan voston, la blanko sur la eksteraj plumoj estas strieca anstataŭ kontinua, kaj la internaj vostoplumoj havas blankecan bendon proksime de la pinto.

Distribuado kaj habitato
La Forkovosta kaprimulgo estas birdo de Andoj. La nomiga subspecio troviĝas en Kolombio kaj Ekvadoro, kaj U. s. kalinowskii en Peruo kaj Bolivio. En Kolombio ĝi troviĝas en la Centraj kaj Orientaj Andoj, sur la okcidenta deklivaro de la ĉefaj Andoj en norda Ekvadoro kaj nordokcidenta Peruo, kaj sur la orienta deklivaro laŭlonge de Ekvadoro, plejparto de Peruo, kaj bone en Bolivion. En Kolombio ĝi varias de 2 500 ĝis 3 500 m de alteco, en Peruo de 2 000 ĝis 3 600 m, kaj en Bolivio de 2 000 ĝis 3 400 m. En Ekvadoro ĝi plejparte troviĝas de 2 500 ĝis 3 200 m, sed ankaŭ eĉ ĝis 2 100 m en la provinco Napo. La Forkovosta kaprimulgo tipe loĝas en elfarbaroj, sed ankaŭ ĉe la randoj de humidaj montarbaroj kaj malfermaĵoj kun bambuo, herbo aŭ arbedoj.

Kutimaro
Manĝado
La Forkovosta kaprimulgo estas krepuskula kaj noktula. Ĝi manĝoserĉas per antaŭenirado de la grundo aŭ malalta ripozejo kaj ankaŭ dum malalta kontinua flugo super malfermaj areoj. Ĝi predas insektojn, kvankam detaloj pri ĝia dieto ne estis studitaj. Ĝi ripozas sur la grundo dum la tago.

Reproduktado
La reprodukta sezono de la Forkovosta kaprimulgo ne estas difinita, kvankam ĝi ŝajne inkluzivas aŭguston kaj septembron. La sola nesto, kiu estis detale priskribita, estis kavaĵo en la tero kovrita per sekigitaj folioj kaj mortaj branĉetoj kaj enhavis unu ovon. (Ĉi tio kontrastas kun tiuj de multaj aliaj kaprimulgoj, kiuj demetas ovojn sur nuda tero.)

Voĉo
La kanto de la Forkovosta kaprimulgo estas priskribita kiel "nedubebla kaj bela ... vibra ŭo-r-r-i-i-i-i-i-r, komence glitante supren, poste falante malsupren", kaj estas kantata de la tero. Ĝi ankaŭ produktas "likvan, altiĝantan pvip, kaj muzikan mildan balbutitan fajfon kiam agitita".

Statuso
La IUCN taksis la Forkovostan kaprimulgon kiel Malplej Zorgigan. Kvankam ĝia populacio ne estis kvantigita, oni kredas, ke ĝi estas stabila. Neniu tuja minaco estis identigita, kvankam senarbarigo eble okazos en la estonteco.

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Sudameriko